
PARLAMENTUL ROMÂNIEI

CAMERA DEPUTAŢILOR
	Comisia pentru politică economică,

reformă şi privatizare 
	                                Nr. 4c-1/309
                                Pl-x 759/2015
                        


                                                                                                    Bucureşti,  10.11.2015
                                                                AVIZ

asupra propunerii legislative pentru modificarea 

art. 84 din Legea 571/2003 privind Codul Fiscal

În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică,  reformă şi privatizare a fost sesizată spre dezbatere şi avizare, cu propunerea legislativă pentru modificarea art. 84 din                         Legea 571/2003 privind Codul Fiscal, transmisă cu adresa nr. Pl-x 759 din                                   28 octombrie 2015, înregistrată sub   nr. 4c-1/309 din 30 octombrie  2015. 
Senatul, în calitate de primă Cameră sesizată, a respins iniţiativa legislativă în şedinţa din 27 octombrie 2015.
Conform prevederilor art. 75 din Constituţia României, republicată, şi ale                        art. 92 alin. (9) pct. 1 din Regulamentul Camerei Deputaţilor, republicat,                                       Camera Deputaţilor este Cameră decizională. 

Potrivit reglementărilor art. 61 din Regulamentul Camerei Deputaţilor, republicat, membrii Comisiei au dezbătut iniţiativa legislativă menţionată mai sus în                                  şedinţa din 10 noiembrie 2015.

Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa nr. 828 din 30 iulie 2015 şi punctul de vedere al Guvernului, transmis cu adresa                nr. 8143/DRP din 21 septembrie 2015,  prin care menţionează că nu susţine adoptarea acestei inițiative legislative.
Cu prilejul dezbaterilor, membrii Comisiei pentru politică economică, reformă şi privatizare au constatat faptul că, propunerea legislativă nu se justifică întrucât în                      Monitorul Oficial al României, Partea I, nr. 688 din 10 septembrie 2015, s-a publicat                              Legea nr. 227/2015 privind Codul fiscal, care va intra în vigoare la data de 1 ianuarie 2016. Prin Legea nr. 227/2015 privind Codul fiscal se prevede extinderea categoriilor de contribuabili care pot dispune asupra destinaţiei unei sume reprezentând până la 2% din impozitul anual pe veniturile din pensii.
Astfel, prevederile art. 101 alin. (11) din Legea nr. 227/2015 privind Codul fiscal se referă la obligaţia ,,plătitorului de venituri din pensii" de a determina ,,valoarea totală a impozitului anual pe veniturile din pensii, pentru fiecare contribuabil", iar aceştia, potrivit reglementărilor                        art. 102 alin. (1) din legea menţionată mai sus, ,,pot dispune asupra destinaţiei unei sume reprezentând până la 2% din impozitul stabilit (...), pentru susţinerea entităţilor nonprofit care se înfiinţează şi funcţionează în condiţiile legii, unităţilor de cult, precum şi pentru acordarea de burse private, conform legii."
Faţă de cele menţionate mai sus, membrii Comisiei pentru politică economică, reformă şi privatizare au hotărât, cu unanimitate de voturi, avizarea negativă a iniţiativei legislative.
În raport cu obiectul şi conţinutul său, propunerea legislativă face parte din categoria legilor ordinare.
                   PREŞEDINTE
                              SECRETAR 
                   Horia GRAMA                                                  Cornel ITU
              ŞEF SERVICIU
            
     Lidia-Graziella SEGĂRCEANU

